

Til medlemmene i Oslo Tennisklubb

Oslo, 28/2-2022

**Innkalling til årsmøte i Oslo Tennisklubb**

Det innkalles herved til årsmøte den 30. mars klokken 19:00 i peisestuen til Oslo Tennisklubb, Jonsrudveien 6, 0274 Oslo.

Saker som ønskes tatt opp på årsmøtet må sendes styret senest onsdag 16. mars*.*

Eventuelle saker sendes til [post@oslotk.no](mailto:post@oslotk.no) eller postboks 15 Skøyen, 0212 Oslo.

Fullstendig sakliste med alle sakspapirer legges ut på vår hjemmeside [www.oslotk.no](http://www.oslotk.no) senest en uke før årsmøtet*.* Sakspapirene er også tilgjengelige på daglig leders kontor.

Styret gjør for øvrig oppmerksom på at alle valg må være i henhold til NIFs lov § 2-4 (kjønnsfordeling) og NIFs lov §§ 2-5, 2-6 og 2-7 (valgbarhetsbegrensninger for ansatte, oppdragstakere med mer).

Spesifikt gjør vi oppmerksom på at stemmeberettigede på årsmøtet i henhold til vedtektene er medlemmer som:

1. Er over 15 år

2. Har vært medlem mer enn en måned ved årsmøtets start

3. Ikke skylder kontingent til klubben

Det er i henhold til vedtektene ikke anledning til å stille med fullmakter – kun fysisk oppmøte gir stemmerett. Det gjøres også oppmerksom på at kvalifikasjoner for stemmerett også kvalifiserer til å stille til valg/bli valgt til verv.

Velkommen til årsmøte.

Med vennlig hilsen

styret